
DISSERTATIO  MEDICA 


INAUOURALIS, 


DE 


AQU  K  IN  FEBRIBUS  USU. 


Alexandro  Black,  Auctore. 


PROOEMIUM. 

Usus  aquae  in  febribus,  sive  externe  sive  in¬ 
terne,  nonnunquam  inter  nova  hodierna  ponitur : 
hoc  autem  remedium,  non  fuit  antiquis  ignotum, 
temporibus  etiam  Celsi,  qui  aquae  usum  praeci¬ 
pit  in  omnibus  rebus,  quemadmodum  nunc  vo¬ 
lunt  medici,  aquam  adhiberi,  in  eadem  periodo 
febris,  in  iisdem  circumstantiis,  et  ad  easdem  res 
efficiendas.  Celsi  testimonium,  super  hac  re, 
bic  liceat  adducere.  Apud  illum,  dum  de  balneo 

frigido  in  febribus  sermonem  habet,  sic  legitur : 
“  At  balnei  duplex  usus  est.  Nam  modo,  dis¬ 
cussis  febribus,  initium  cibi  plenioris,  vinique  fir¬ 
mioris,  valetudini  facit ;  modo,  febrem  ipsam  tol¬ 
lit  Corporis  lavatio,  in  morbis  febriculosis,  a 
Domino  Bruce  f  aliisque,  apud  barbaros  popu¬ 
los  Asiae  atque  Africae  indicata  est ;  et  De  Hahn 
tradit,  dum  violenta  aegritudo  epidemica  in  Sile- 
sia  grassabatur,  frigidam  ablutionem  a  se  ipso 
usurpari  £.  Dum  autem  leges,  quibus  in  hoc  re¬ 
medio  utendo  obtemperandum  est,  incognitae 
erant ;  ejus  usus,  necessario  periculosus  erat,  et 
mali  effectus  qui,  ab  hoc  remedio  perperam  usur¬ 
pato,  subinde  oriebantur,  procul  dubio  causa  fuit, 
quod  non  citius  in  nostram  patriam,  a  medicis  in¬ 
ductum  est. 

Frigidum  balneum  egregium  locum  in  febrium 
curatione  tenet,  apud  Galenum  aliosque  scrip¬ 
tores  ;  quoniam  autem  successus  semper  dubiosus 
erat,  non  est  admirandum,  consuetudinem  apud 
recentiores  medicos  non  viguisse. 


*  Celsus,  De  Re  Medica,  Lib.  ii.  cap.  xvii. 
t  Travels. 

t  Acta  Germanica,  vol.  x. 

Nonium  quam  quidem  salutares  effectus  ejus 
usum  sequebantur,  at  ii,  magna  ex  parte  fortuiti 
erant,  quod  modus  atque  tempus  operandi  non¬ 
dum  cognita  erunt ;  et  breve  admodum  tempus 
est  elapsum,  ex  quo,  hoc  remedium,  aequo  expe¬ 
rimento  subjectum  est,  ej usque  virtus  vere  aesti¬ 
mata.  Doctor  Curri  e,  de  Liverpool,  primus 
fuit,  qui,  tomum  *  de  hac  re,  in  lucem  edidit. 
Non  autem  sibi  consuetudinis  renovationem  at¬ 
tribuit  ;  illi  tamen  praecipue  cognitionem  nostram 
in  hac  parte  debemus.  Experimentum,  hodier- 
nis  temporibus,  a  Doctore  Wright,  de  Occiden¬ 
tali  India,  factum  est,  in  seipso,  dum  febri  labo¬ 
rabat,  anno  1777.  Doctor  Currie  indicio  usus 
extemplo  expertus  est,  in  aegrotis,  quos  curabat, 
quod  Doctori  Wright  tam  feliciter  in  sua  per¬ 
sona  successerat,  et  per  experientiam  variam  et 
amplam,  regulas  comperit,  a  quibus  salutaris  even¬ 
tus  est  expectandus.  At  modus  curandi  adeo  au¬ 
dax,  adeoque  contrarius  cum  communi  consuetu¬ 
dini,  tum  imperitorum  sensui,  usque  ad  novissi- 


*  Medical  Reports  on  the  Effects  of  Water,  cold  and 
'varm,  &c.  by  James  Currie,  M.  D.  ;  Liverpool,  17.97- 

inum  tempus,  progressum  admodum  tardum  ha¬ 
buit. 

Non  abs  re  fortasse  erit,  hic  meminisse,  duos 
esse  modos,  aquam  ad  corporis  superficiem  adhi¬ 
bendi  ;  alterum,  qui,  Affusio  dicitur ;  alterum,  qui 
Ablutio  nominatur.  Ille,  se  habet  ut  a  Doctore 
Wright  describitur  * ;  hic,  significat  corporis 
totius  lotionem,  per  spongiam  aqua,  vel  aqua 
aceto  mixta. 

Ut  rem  propositam  pro  virili  parte  tractem  : 

Primo ,  Considerabo,  modum,  atque  tempus, 
frigidam  affusionem  adhibendi. 

Secundo ,  Pauca  proponam,  de  usu  tepidae  aquae 
ad  superficiem  adhibitae. 

Tertio ,  Internum  aquae  usum  considerabo ;  et 

Postremo ,  Ad  calcem,  pauca  adjiciam,  de  fri¬ 
gidi  balnei  usu,  ad  valetudinem  conservandam 
atque  adjuvandam. 

I.  Priusquam  ad  primam  partem  accingar, 
non  fortasse  abs  re  erit,  ad  quaestionem  respon¬ 
dere,  quae  sese  hic  necessario  obviam  dat ;  nem¬ 
pe,  Qua  periodo,  et  in  quibus  febribus,  frigida  af- 


*  Lond.  Med.  Journal,  vol.  iii.  1786. 


IN  PEBRIBUS  USU. 


mr 
;> 

fusio  salutaris  sit  ?  Ex  iis,  quae  restant  dicenda, 
apparebit,  salutarem  esse,  solummodo  periodo, 
ubi  calor  corporis  praeter  naturam  auctus  est ;  ex 
quo  deduci  potest,  remittentes  et  intermittentes 
febres,  boc  remedium  peculiari  modo  admittere. 
At  in  continua  bujusce  regionis  febre  ;  quae  for¬ 
ma  morbi,  est  nobis,  longe  notissima,  remissiones 
quamvis  longe  minores,  quam  in  febribus  inter¬ 
mittentibus,  locum  habent ;  quibus  remissioni¬ 
bus,  succedunt  exacerbationes,  in  quibus,  calor 
corporis,  longe  praeter  naturam  augetur,  sudore 
resolutus.  Ita  definivit  Cullen  :  “  Febres,  si¬ 
ne  intermissione,  nec  miasmate  paludum  orta», 
sed  cum  remissionibus  et  exacerbationibus  parum 
licet  notabilibus  perstantes.  Paroxysmis  quovis 
die  binis 

Initio  praesertim  paroxysmi,  dum  calor  est  pra»- 
gravis,  cutis  arida,  &c.  frigida  affusio  cum  opti¬ 
mo  effectu  utenda  est.  iEgrotus  est  a  lecto  mo¬ 
vendus,  tegumentis  denudandus,  et  in  cum,  fri¬ 
gida  aqua  copiose  projicienda.  Tum  extemplo 
est  mantilibus  detergendus,  et  in  lectum  reponen¬ 
dus,  et  si  praeter  aequum  commotus  est,  vinum 


Nosologia. 

tepidum  est  adhibendum.  Praecepta,  a  Doctore 
Currie,  primo  tradita,  ad  rem  abunde  conve¬ 
niunt  :  e<  Frigida  affusio,”  inquit  ille,  “  cum  bo¬ 
no  fructu  adhiberi  potest,  ullo  tempore  diei,  cum 
non  adest  sensus  algoris,  cum  calor  superficiei 
semper  naturalem  statum  excedit,  cum  non  est 
generalis  vel  profusa  sensibilis  perspiratio.”  His¬ 
ce  rebus  summa  attentio  est  danda.  Nam  si 
aqua  in  corpus  projiciatur  per  frigidum  paroxys¬ 
mi  statum,  vita  fere  extemplo  extinguetur,  respi¬ 
ratio  difficilis  fiet,  et  laboriosa  ;  pulsus  debilis,  et 
volitans ;  corpus  frigidum  et  contractum ;  et  ad 
speciem  c<  in  articulo  mortis.”  Doctor  Currie 
exemplum  tradit,  in  quo,  frigida  affusio  impru¬ 
denter  adhibita  est,  per  frigidum  febris  statum, 
ubi  apprime  difficile  erat,  vitam  ipsam  conserva¬ 
re.  Nec  est  frigida  affusio  salutaris,  postquam 
profusa  perspiratio  fuit,  effectus  enim,  tum  vix 
minus  fatalis  erit,  quam  in  frigido  statu.  Est 
necessarium  etiam,  a  frigida  affusione  abstinere, 
quando  calor  corporis  per  thermometrum,  infra 
naturalem  gradum*  est,  vel  illum  solummodo 
adaequat,  etiam,  quamvis  aegrotus  de  calore  non 


*  Id  est  a  96°  ad  98  Fahr.  Thermom. 

exiguo,  queratur ;  quia,  sensus  tum  depravati, 
non  possunt,  (nec  quidem  per  sanam  valetudinem 
queunt),  recte  de  temperatura  judicare.  Si  ab 
aqua  per  hanc  periodum  abstineatur,  omni  alia, 
adhiberi  potest,  non  solum  cum  salute,  at  cum 
summo  fructu  ;  quo  tamen  maturius  adhibetur, 
eo  sunt  effectus  utiliores.  Contra  hoc  remedium 
argui  potest,  paucos  fore  aegrotos,  qui  curationem 
adeo  asperam  ferre  velint ;  effectus  tamen  adeo 
blandi,  grati,  et  salutares  sunt,  ut  raro  repetitio¬ 
nem  recusent,  immo,  ut  e  contrario,  implorent. 

Applicatio  ejus,  auctam  pulsus  frequentiam 
minuit,  triginta  vel  quadraginta  pulsationibus 
nonnunquam  per  minutum  ;  et  illi,  semper  suc¬ 
cedit,  grata  perspiratio,  allevatio,  et  nonnunquam 
extinctio  febris,  animi  tranquillitas,  somnusque 
profundus. 

Post  sanguinis  missionem,  frigida  affusio,  in¬ 
ter  potentissimos  modos  est  febrem  sistendi,  id- 
que  multo  posteriori  periodo,  quam  etiam  affu¬ 
sionis  fautor,  atque  auctor,  Doctor  Cfrrie,  ini¬ 
tio  credidit,  qui  dicit,  se  hunc  effectum  vidisse 
evenire,  tertio  die  febris,  at  postea  minus  esse 
communem.  Constat  quidem,  effectum  remedii 
potentiorem  esse  initio  febris.  At  amplior  expe- 

rientia  monstravit,  non  exiguum  fructum,  poste¬ 
riori  etiam  periodo  esse  expectandum. 

Doctor  Home,  qui  plurima  experimenta  in 
hoc  genere  fecit,  opinionem  tradit  *,  quod  ex  sua, 
in  hac  regione,  experientia,  optima  periodus  est, 
non  prima  accessio  febris,  at  secunda  vel  tertia 
dies ;  praeterea,  feliciter  sibi  processisse,  in  fe¬ 
brem  praecidendo,  nono  usque  die  ;  quo  tempore, 
temperaturam  quinque  gradibus,  et  etiam  in  uno 
exemplo  octo,  minuit. 

Aqua  ad  affusionem  adhibita,  potest  esse  vel 
salsa  vel  insulsa  ;  etiamsi  salsa,  vulgo  praepona¬ 
tur,  ob  stimulandi  potestatem  ;  si  tamen  haec 
non  obtineri  queat,  insulsa,  cum  aceto,  suffici  po¬ 
test.  Aquae  temperatura,  debet  esse  55  ad  60 
Fahrenheitii. 

Quod  ad  modum  operandi,  in  frigida  affusione, 
attinet,  varii  scriptores,  varias  opiniones  tradi¬ 
derunt  ;  exempli  gratia,  Doctori  Currie  vide¬ 
tur,  salutarem  effectum,  omnino  ab  abstractione 
caloris  oriri ;  at  Doctori  Jackson  f,  a  modo,  quo, 


*  Audi  Praelectiones. 

t  Exposition  of  the  Practice  of  affusing  Cold  Water,  &c. 
Edinburgh  1808. 

cerebrum,  atque  genus  nervosum  allicitur,  ex  quo. 
nova  quasi  actio  inducitur.  Bt  procul  dubio,  ef¬ 
fectus  est  per  unam,  atque  alteram,  ex  hisce  opi¬ 
nionibus,  explicandus ;  et  partim  attribuendus, 
temperaturae  diminutioni,  partim  actioni,  quae 
per  violentiam  affusionis,  in  genere  nervoso  indu¬ 
citur.  Quoniam  tamen,  non  hic  agitur,  de  theo¬ 
ria,  at  de  rebus  immediate  ad  usum  pertinenti¬ 
bus,  extemplo  ad  secundam  partem  procedo. 

Nempe,  II.  ubi  erat  consideranda,  tepidae  af¬ 
fusionis  applicatio. 

Cum  propter  debilitatem,  aegrotus  non  ferre 
potest  violentiam  frigidae  affusionis,  tum  tepida 
aqua  (id  est,  ad  temperaturam  80  vel  90  gra¬ 
duum),  in  eum  injici  debet,  aut  si  non  a  lecto  mo¬ 
veri  possit,  corpus  est  aqua  et  aceto,  per  spon¬ 
giam,  fovendum.  Invenietur  hoc,  quamvis  minus 
validum  remedium,  frequentiam  pulsus  minuere, 
et  aegroti  conditionem  jucundiorem  reddere.  At 
frequentior  reiteratio  in  hoc  genere,  necessaria 
est,  quoniam  effectus  multo  minus  valent.  Ad 
affusionem  aquae,  temperaturae  cujus  supra  memi¬ 
nimus,  est  semper  recurrendum,  quando  calor 
aegroti  exiguus  est,  aut  quando  propter  debilita- 

B 

tem,  reactio  a  frigida  affusione  periculosa  esse 
posset.  Effectus  sunt,  quod,  temperaturae  incre¬ 
mentum  impeditur,  frequentia  pulsus  minuitur, 
et  blandus  gratusque  sensus  aegroto  communica¬ 
tur.  Tepida  affusio  est  cum  iisdem  fere  praecau¬ 
tionibus  adhibenda,  quibus  frigida,  at  effectus 
longe  minus  potens  est. 

Doctor  CumiiE  inquit,  se,  nunquam  febrem 
per  tepidam  affusionem  praecisam,  vidisse ;  et 
Doctor  Home  etiam  expertus  est,  effectus  ejus, 
ad  hanc  rem,  non  magnos  esse.  In  calidis  regio¬ 
nibus,  ubi  frigida  aqua  non  est  obtinenda,  omni¬ 
bus  in  mentem  veniet,  frigorificas  misturas,  pre¬ 
tiosum  subsidium  praebere.  Aliae  sunt  praeterea 
artes,  frigus,  infra  aeris  temperaturam  obtinendi, 
per  evaporationem,  aura  genitam.  Ad  quas 
res,  summi  est  momenti  attentionem  dare  ;  quum 
in  hisce  regionibus,  praecipue  effectus  salutaris, 
ab  affusione  expectandus  est. 

Tepida  affusio,  est  etiam  apprime  utilis,  in  fe¬ 
bribus,  ubi  pulmonis  oppressio  sytnptoma  promi¬ 
nens  est.  Caloris  decrementum  affert,  minus  fre¬ 
quentem  pulsum,  liberiorem  respirationem  pro¬ 
pensionemque  ad  quietem  atque  somnum.  Non 
minus  salutaris,  est  ejus  usus,  in  fere  omnibus 

morbis  febriculosis,  infantium,  quibus,  uti  testatur 
Doctor  Curri  e,  “  beatum  et  inaestimabile  reme¬ 
dium  est.”  Est  semper  in  memoria  tenendum, 
effectus  ejus,  aeque  ac  frigida?  ablutionis,  longe  mi¬ 
nus  validos  esse ;  qua  de  causa,  ad  omnes  fructus 
ejus  usus  percipiendos,  saepius  reiterare  oportere. 

III.  De  interno  usu  aquae  in  febribus. — Sitis 
est  valde  communis,  et  fere  universa  febrium  as¬ 
secla  ;  et  voci  Naturae  libere  obedi  tum  est,  ab 
Hippocrate,  Galeno,  aliisque  abunde  celebri¬ 
bus,  apud  antiquos.  Hippocrates  praecipit,  ut 
frigida  acida  diluentia,  libere  sumantur ;  et  Cel¬ 
sus  sic  jubet,  lib.  iii.  §  vii. :  “  In  summo  incre¬ 
mento  morbi,  magna  siti  antecedente,  frigida 
aqua  copiose  praestanda  est,  ut  bibat  etiam  ultra 
satietatem.”  At  quidam  inclyto  nomine  potiti, 
contra  hanc  consuetudinem  enixe  contenderunt; 

imprimis  Boeiuiaavius,  cui  talis  doctrina  natu- 

« 

raliter  fluxit,  a  theoria  ejus,  de  sanguinis  lentore, 
(haec  hypothesis,  quae  inter  perniciosissimas  est 
habenda,  quibus  medica  scientia  unquam  con¬ 
taminata  fuit),  egregio  viro  causa  erat,  ut  po¬ 
tiones  pungentes  et  stimulantes,  febri  laboranti¬ 
bus  porrigeret.  Etiam  Doctor  Cullen  videtur 

( First  JLines‘,  &c.),  dubia  habuisse  de  proprieta¬ 
te  frigidum  potum  in  febre  praebendi ;  quse  res 
etiam,  partim  expectanda  erat,  a  peculiari  theo¬ 
ria,  quam  de  proxima  ejus  causa  habuit. 

Theoriae  Boerhaavianae  explosionem,  debent 
homines,  recentioribus  temporibus,  praecipue  Doc- 
tori  Sydenham  *,  Stahlio,  et  Doctori  Han¬ 
cock,  qui  tractatum,  abunde  notum,  prodidit, 
cui  titulus  est,  “  Febrifugum  magnum.” 

Modus  febrem  tractandi,  cujus  Hippocrates 
et  Galenus  fautores  erant,  videtur  magis  vi¬ 
guisse  in  Hispania  et  Italia,  ubi  44  Diaeta  aquea” 
appellata  est;  nam  usque  ad  tempus  Doctorum 
Currie  et  Jackson,  ejus  usus,  in  hac  regione, 
nequaquam  communis  fuit,  quamvis  nonnulli, 
qui,  privilegium  pro  se  putandi,  et  Naturam  se¬ 
quendi,  sibi  vindicarunt,  hoc  privilegio  libere 
uterentur ;  cum  via  a  Sydenham  patefacta,  et 
munita  erat.  Tales  erant  Lind  f ,  chirurgus 
Pringle  f,  aliique.  Hodie,  pauci  quidem  me¬ 
dici  sunt,  qui  non  commoda  hujusce  methodi  ag- 


*  De  Morbis  Acutis. 

t  Lind,  On  the  Diseases  of  Warm  Climates, 
t  Pringle,  Diseases  of  the  Army. 

noscunt,  ct  libenter  precibus  obtemperent,  quibus 
febri  laborantes,  frigidum  potum  efflagitant.  lTsus 
ejus  dirigendus  est  per  easdem  circumstantias,  qui¬ 
bus  usus  frigoris  ad  cutem  adbibiti.  Frigidi  potus 
perniciosi  sunt,  in  frigida  periodo,  aut  per  profu¬ 
sum  sudorem  *,  quoniam  tum  sensum  frigoris  ct 
ponderis,  in  regione  stomachi,  gignunt ;  cum  tor¬ 
pore,  ct  totius  corporis  tremore,  violento  capitis 
dolore,  atque  viscerum  ;  pulsum  praeterea  debi¬ 
lem,  tremulum,  et  vix  sensibilem  reddit.  Cum 
autem,  calida  periodus  vere  incepit,  cum  pulsus 
in  vigore  et  frequentia  oritur,  cum  cutis  praeter 
naturam  calida,  atque  arida,  facta  est ;  cum  ca¬ 
pitis  dolore,  siti,  aliisque  auctae  actionis  sympto¬ 
matis,  tum  frigidus  potus,  non  solum  vehementer 
desideratur,  utpote,  super  omnia  gratus,  ardenti 


*  Multe  exempla  afferri  possent,  ad  hujusce  rei  illus¬ 
trationem  ;  nullum  tamen  magis  notum  est,  quam  tetra 
mortalitas,  quae  in  exercitu  Alexandri  Magni  orte  est,  ex 
eo,  quod  milites  post  longum  iter  per  aridum  regionem, 
sudore  madidi,  de  fluvio  Cydno  biberent ;  quae  res,  per¬ 
eleganter  describitur  a  Quinto  Curtio:  “  Sed  qui  intem¬ 
perantius  hauserant,  intercluso  spiritu,  extincti  sunt ;  mul¬ 
toque  major  horum  numerus  fuit,  quam  ullo  amiserat  prae¬ 
lio.” — Lib.  iii.  cap.  v. 

aegroto,  at  effectus  habet,  qui  fere,  cum  effectibus 
frigidae  affusionis,  adaequantur.  Sitim,  auctum 
calorem,  et  pulsus  frequentiam  minuit,  eundem- 
que  fere  operandi  modum  habet,  cujus  in  frigida 
affusione  meminimus ;  et  quem,  ne  inutiles  repe¬ 
titiones  sint,  supervacaneum  est  iterum  descri¬ 
bere.  Quam  culpandi  igitur  sunt  illi  medici, 
qui,  uti  Doetor  Paris  eleganter  dixit  * ;  “  Tan¬ 
tali  mala,  morbi  poenis,  adjiciunt.” 

Variae  intentiones,  cum  quibus,  gelidus  potus 
adhiberi  potest,  sunt  eae,  quae  sequuntur ;  nempe, 
lmo,  Uti  diluens. 

&do.  Uti  tonicum,  ad  modicam  temperaturam. 
3tio,  Uti  stimulans;  vel, 

4t0,  Cum  diaphoreticis  conjunctus,  uti  sudori- 
ficus. 

In  Synocha,  adhibendus  est,  ut  diluentes  et  se¬ 
dativi  effectus  obtineantur ;  in  Typho,  ut  stimu¬ 
landi  potestas  exerceatur;  in  Intermittentibus, 
ut  diaphoretica  actio  fiat.  Ut  idoneum  usum 
aquae,  uti  diluentis  in  febre,  paucis  complectamur ; 
exhiberi  potest  calida,  in  frigida  periodo ;  frigida, 
in  calida ;  et  tepida,  per  periodum  sudandi.  Ob- 


*  Pharmacologia,  art.  Diluents . 

servandum  tamen  est,  fere  nunquam  frigidam 
aquam  interne  adhibitam,  febrem  praecisuram 
esse,  nisi  cum  diaphoreticis  sit  conjuncta.  Cum 
loquar  pra?terea  de  “  febre  praecidenda,”  nihil 
aliud  volo  dicere,  quam  sic  symptomatum  remis¬ 
sionem  fieri ;  ita  ut,  ad  perfectam  convalescen¬ 
tiam  obtinendam,  frequens  remedii  repetitio,  cum 
summa  cura  et  attentione,  omnino  necessaria  sit. 

Praeterea,  I.  Frigida?  et  tepidae  affusiones,  cum 
fructu,  in  eodem  morbo,  adhiberi  possunt.  Cum 
calor  magnus  est,  cutis  arida,  et  actio  vascularis 
fortis ;  frigida  aqua  adhibenda  est :  cum  haec 
symptomata  minuuntur,  et  subsidunt,  tepida  aqua 
maxime  utilis  erit.  Per  usum  affusionis,  oportebit 
caput  radere,  vel  saltem  comam  brevem  tondere ; 
nam  coma  madefacta,  lente  arescit;  et  praeterquam, 
quod  valde  incommoda  et  injucunda  sit,  sensum 
algoris,  per  eonsiderabilem  periodum,  in  superficie 
parit ;  et  sedativi  effectus,  inde  perperam  oriun¬ 
tur.  Glacies  quoque,  in  pulverem  redacta,  coma 
abscissa,  capiti  directe  adhiberi  potest.  Quod  ad 
alium  modum  frigus  adhibendi  attinet ;  nempe, 
per  frigidum  aera,  satis  erit  meminisse,  quod 
abunde  notum  est,  nihil  magis  febrem  sedare, 
quam  liberam  gelidi  aeris  accessionem. 


16 


DE  AQUJE 


II.  Superficiei  lavatio  per  aquam,  ad  morbos 
exanthematosos,  extensa  est  ad  Scarlatinam,  Va¬ 
riolam,  ad  morbos  qui  convulsiones  habent,  prae- 
sertim,  morbum  comitialem,  Tetanum  et  Hydro¬ 
phobiam  ;  at  quoniam,  hi  morbi,  inter  maxime 
intractabiles  sunt,  et  saepe  omnibus  curandi  mo¬ 
dis  resistunt;  in  hisce,  virtus  remedii,  de  quo 
nunc  agitur,  a  variis  scriptoribus  varie  aestimatur. 
Inter  fautores  frigidi  balnei,  in  illo  perniciosis¬ 
simo  morbo,  tetano,  habemus  apud  antiquos  Hip¬ 
pocratem,  et  apud  hodiernos,  Doctores  Cijrrie 
et  Wright. 

In  traumatico  tetano,  sive  in  illo,  qui  a  vulne¬ 
ribus  oritur,  non  satis  confirmatum  videtur,  num 
salus,  an  detrimentum  sequatur.  Secundum  Lar- 
rey  *,  detrimentum  est  timendum.  At  Eques 
McGrigor|,  exemplum  refert,  militis,  qui  de 
tetani  symptomatis,  omnino  sublevatus  est,  per 
hoc  quod  forte  coactus  est,  extremum  frigus  cum 
pluvia,  per  non  breve  tempus,  sustinere.  Et  si 
vis  hujus  morbi  terribilis  spectetur,  qui  tam  saepe 
contempto  aeque  totius  materiae  medicae  subsidio. 


*  Vide  Mem.  de  Chir.  Milit.  tom.  iii. 
t  Med.  Chirurg.  Transactions,  vol.  vi. 

ct  chirurgi  cultello,  mortem  affert;  nemo  est  qui 
neget,  quin  illi,  debeatur  summa  attentio  ab  om¬ 
nibus  qui  medicam  artem  exercent ;  “  satius  est 
enim,  anceps  auxilium  experire,  quam  nullum.” 

Frigidi  balnei  usus  fuit  id  quod  si  bene  in 
Mania,  in  plurimis  exemplis,  Dominis  Lucett  et 
D elahoyde  processit,  quam  rem  diu  in  secreto 
conservarunt.  In  Rubeola,  non  fuit  experientia 
satis  ampla  ad  utilitatem  ejus  confirmandam.  In 
Variola,  “  diaetae  aqueae”  utilitas,  tam  agnosci¬ 
tur,  ut  supervacaneum  omnino  foret,  de  tali  re 
disserere.  Sufficiat  ut  dicatur,  quod  ex  communi 
ejus  usu,  illa  communis  assecla,  calidi  regiminis, 
nempe,  Febris  Miliaris,  nunc  raro  reperitur.  I  t 
febris  hectica,  tam  vulgo  symptomatica  est  ulce¬ 
rationis  in  pulmone,  in  frigoris  applicatione  sum¬ 
ma  cura  et  attentione  opus  est  ;  at  plerumque 
hic  frigoris  usus  non  est  idoneus,  ne  inde  conges¬ 
tio  in  pulmonibus  fiat.  At  tepida  affusio  symp¬ 
tomata  allevat :  ad  temperaturam  57  ad  70  gra¬ 
dus,  ut  tonicum  in  Idiopathica  Hectica  adhiberi 
potest. 

III.  Gelida  affusio,  nunc  libere  adhibetur  a 
medicis  maxime  spectabilibus  in  Classe  atque 
Exercitu,  a  medicis  quoque  Orientalis  et  Occi- 

dentalis  Indiae,  ad  ardentes  febres  harum  regio¬ 
num,  idque  cum  optimo  fructu  evenit.  Omnes 
qui  illa  secundum  statutas  regulas  usi  sunt,  feli¬ 
cem  eventum  habuerunt,  et  in  omni  re  Doctoris 
Currie  opiniones  confirmarunt.  Haec  quoque 
res,  frigidam  affusionem  praecipue  commendat, 
quod  non  solum  optimum  remedium  est,  in  navi¬ 
bus  et  in  exercitu;  sed  quod  optimum  modum 
praebet,  contagionem  impediendi.  Doctor  Cun¬ 
ni  e  refert,  quod  in  regimento  in  Liverpool,  se¬ 
vera,  maligna,  et  contagiosa  febris  exarsit.  Om¬ 
nes  usitatos  modos  frustrata  est,  et  cum  conatus 
medicorum  vani  videbantur,  a  Doctore  Curri  e 
petitum  fuit,  ut  ille  interveniret.  Ad  illos  qui 
jam  aegrotabant,  frigidam  affusionem  extemplo, 
cum  optimo  fructu  adhibuit ;  dum  ii,  qui  jam  va¬ 
lebant,  ejus  jussu  sese  in  fluvio  contiguo  lavabant. 
Ex  quo,  numerus  febrium  quotidie  decrevit,  et  ese 
quae  apparuerunt,  longe  mitiores  erant ;  dum  e 
contrario,  antea  numerus  aegrotorum  tantus  erat, 
ut  hospitia  ad  eos  recipiendos,  non  sufficerent. 

Hic  praeterea,  frigidi  balnei  potestas  ut  pro- 
phy  laetici,  luculenter  patefacta  est ;  quae  res  spe¬ 
cialem  attentionem  meretur,  omnis  medici  in 
Classe  et  in  Exercitu.  Nunc  quod  salus,  com- 

moilitas,  et  multifaria  utilitas,  frigoris,  recte  adhi¬ 
biti,  in  febri  curanda,  per  tam  luculenta  exempla, 
et  per  testimonia  tot  medicorum  clarissimi  nomi¬ 
nis  continuata  fuit,  vix  possumus  indignationem 
cohibere,  contra  eos,  qui,  in  ejus  usum,  opprobriis 
et  aspersionibus,  sine  experimento,  invecti  sunt. 
At  infesta  vis  ignorantiae  et  praejudicii,  est  aequo 
animo  ferenda,  cum  in  mentem  venit,  medicam 
scientiam,  nunquam  passum  spectabilem  progres¬ 
sam  esse,  quin  theoriae  fautores,  et  malignitate  et 
praejudicio  laborantes,  repugnarint. 

Postremo,  loquendum  erat  de  balnei  frigidi 
usu,  ad  valetudinem  conservandam  et  confirman¬ 
dam. 

Ob  illam  notabilem  sympathiam  inter  cutem 
et  omnes  corporis  partes,  quotidianus  usus  frigidi 
balnei,  summam  potestatem  haboi,  ad  valetudi¬ 
nem  firmandam  et  augendam.  Superficiem  cutis 
purgando,  et  sordes  amovendo,  liberam  exhala¬ 
tionem  externorum  vasorum  adjuvat.  Novam 
alacritatem  praeterea  corpori  communicat,  vigo¬ 
rem  auget,  et  facit,  ut  validissimum  laborem  et  ex¬ 
ercitationem  facile  et  impune  sustinere  possit. 

Justam  functionem  internorum  organorum  sus- 


DE  AQUiE  IN  FEBRIBUS  USU. 


tinet,  digestionem  facilem  et  perfectam  reddit, 
et  rectum  motum  et  actionem  intestinorum  con¬ 
servat.  Inde  corpus  minus  sensibile  et  mobile 
iit,  et  contra  vices  frigoris  et  caloris  munitur. 

. .  by  arts  like  these, 

Laconia  nursed  of  old  her  hardy  sons. 

And  Rome’s  unconquered  legions  held  their  sway, 
Unhurt  through  every  toil,  in  every  clime. 

Armstrong. 


FINIS. 


